**ΑΝΑΚΟΙΝΩΣΗ**

**Ανακοίνωση Εθνικής Συνομοσπονδίας Ατόμων με Αναπηρία**

**Λειτουργία Κέντρων Διημέρευσης - Ημερήσιας Φροντίδας και λοιπών Κέντρων που παρέχουν υπηρεσίες συναφείς για άτομα με αναπηρία μέσω ΕΣΠΑ**

Επιστολές σε φορείς της Κεντρικής Μακεδονίας και του Νοτίου Αιγαίου απέστειλε σήμερα 9 Ιουνίου η Ε.Σ.Α.μεΑ., ενημερώνοντας για τις προσκλήσεις για την υποβολή προτάσεων για τα Κέντρα Διημέρευσης - Ημερήσιας Φροντίδας Ατόμων με Αναπηρία στις Περιφέρειες Κεντρικής Μακεδονίας και Νοτίου Αιγαίου.

Δικαίωμα υποβολής προτάσεων έχουν Νομικά Πρόσωπα Ιδιωτικού Δικαίου (ΝΠΙΔ) μη κερδοσκοπικού χαρακτήρα που λειτουργούν:

* Κέντρα Διημέρευσης - Ημερήσιας Φροντίδας για Άτομα με Αναπηρίες (ΚΔΗΦ) που έχουν νομίμως αδειοδοτηθεί και πληρούν τους όρους, τις προϋποθέσεις και τις προδιαγραφές, που ορίζονται στο Π.Δ. 395/1993 καθώς και στο κεφάλαιο Γ της υπ’ αριθμ. Π4α/οικ.4633/29.9.1993 απόφασης της Υφυπουργού Υγείας Πρόνοιας και Κοινωνικών Ασφαλίσεων.
* Λοιπά Κέντρα που έχουν νομίμως αδειοδοτηθεί για την παροχή υπηρεσιών συναφών προς τα Κέντρα Διημέρευσης - Ημερήσιας Φροντίδας.

**Επιστολή για φορείς Νοτίου Αιγαίου** [**https://is.gd/KkQiMk**](https://is.gd/KkQiMk)

**Επιστολή για φορείς Κεντρικής Μακεδονίας** [**https://is.gd/BZ28TV**](https://is.gd/BZ28TV)